CELEX: C2004/094/153
Language: fi
Date: 2004-04-17 00:00:00
Title: Budějovický Budvar, národní podnikin 10.2.2004 sisämarkkinoiden harmonisointivirastoa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/60
            
         Budějovický Budvar, národní podnikin 10.2.2004 sisämarkkinoiden harmonisointivirastoa vastaan nostama kanne
   (Asia T-62/04)
   (2004/C 94/153)
   Oikeudenkäyntikieli: ranska
   Budějovický Budvar, národní podnik, kotipaikka České Budějovice (Tshekin tasavalta) on nostanut 10.2.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa vastaan. Kantajan edustaja on asianajaja Fabienne Fajgenbaum.
   Anheuser-Busch Incorporated osallistui myös asian käsittelyyn toisessa valituslautakunnassa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa vastaajan toisen valituslautakunnan 3.12.2003 tekemän ratkaisun
            
         
               —
            
            
               hylkää Anheuser-Buschin 1.4.1996 jättämän rekisteröintihakemuksen BUD luokkiin 29 ja 30 kuuluvia tavaroita varten
            
         
               —
            
            
               velvoittaa Anheuser-Buschin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               Yhteisön tavaramerkin hakija:
            
            
               Anheuser-Busch Incorporated
            
         
               Haettu tavaramerkki:
            
            
               Sanamerkki BUD - hakemus nro 24679 luokkiin 29 ja 30 kuuluvia tavaroita varten
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Kantaja
            
         
               Tavaramerkki- tai merkkioikeus, johon väitemenettelyssä on vedottu
            
            
               Alkuperänimitykset BUD
            
         
               Väiteosaston ratkaisu:
            
            
               Väitteen hylkääminen
            
         
               Valituslautakunnan ratkaisu:
            
            
               Valituksen hylkääminen
            
         
               Kanneperusteet:
            
            
               Asetuksen N:o 40/941 (1) 8 artiklan 4 kohdan virheellinen soveltaminen. Kantaja, joka on oikeutettu käyttämään edellä mainittuja alkuperänimityksiä Ranskassa, väittää voivansa Ranskan lainsäädännön mukaan vastustaa hakemuksen kohteena olevan tavaramerkin rekisteröintiä ilman, että sen on osoitettava kyseessä olevien nimitysten tunnettuus Ranskan alueella ja ilman, että sen on tarpeen selvittää, voiko riidanalaisen tavaramerkin käyttö johtaa kyseessä olevien nimitysten tunnettuuden väärinkäyttöön tai sen heikentämiseen.
            
         
      (1)  Yhteisön tavaramerkistä 20 päivänä joulukuuta 1993 annettu neuvoston asetus (EY) N:o 40/94 (EYVL L 11, 14.1.1994, s. 1).